Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 395/10/4404	Nové Zámky, 17.10.2013
EEČ : 2-33-129-2013

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 16.8.2010, spisová značka 1 Pv 395/10/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po tom, čo dňa 19.05.2009 v Nových Zámkoch uzavrel ako kupujúci s predávajúcim XXXXX kúpnu zmluvu, predmetom ktorého bol predaj motorového vozidla zn. FORD XXXXX, a v ten istý deň taktiež v Nových Zámkoch ako dlžník uzavrel s veriteľkou AutoFinance, a. s. XXXXX zmluvu o spotrebnom úvere, predmetom ktorej bolo poskytnutie účelového spotrebného  úveru na nákup uvedeného motorového vozidla, pričom obvinený XXXXX sa v tejto zmluve zaviazal previesť na uvedenú veriteľku vlastnícke právo k uvedenému motorovému vozidlu, splátky z uvedeného úveru však v dobe od 19.07.2009 riadne nesplácal, v dôsledku čoho v súlade s článkom V odsek 3 písmeno b) uvedenej zmluvy o spotrebnom úvere došlo k ukončeniu tejto zmluvy, obvinený XXXXX však ani po uplynutí 3-dňovej lehoty, uvedenej v článku V odsek 4 uvedenej zmluvy o spotrebnom úvere motorové vozidlo, majúce hodnotu 2.000,- €, veriteľke AutoFinance, a. s. XXXXX nevrátil, v súvislosti s čím poverený príslušník OR PZ - ÚJKP Nové Zámky, Oddelenia skráteného vyšetrovania Štúrovo dňa 02.06.2010 vyzval obvineného XXXXX na vydanie uvedeného motorového vozidla.

Uznesením prokurátora Okresnej prokuratúry Nové Zámky zo dňa 16.8.2010, spisová značka 1 Pv 395/10/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 1 Pv 395/10 z 16.08.2010 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin neoprávneného používania cudzieho motorového vozidla podľa § 217 odsek 1 Trestného zákona, ktorého sa dopustil tak, že po tom, čo dňa 19.05.2009 v Nových Zámkoch uzavrel ako kupujúci s predávajúcim XXXXX kúpnu zmluvu, predmetom ktorého bol predaj motorového vozidla zn. FORD XXXXX, a v ten istý deň taktiež v Nových Zámkoch ako dlžník uzavrel s veriteľkou AutoFinance, a. s. XXXXX zmluvu o spotrebnom úvere, predmetom ktorej bolo poskytnutie účelového spotrebného  úveru na nákup uvedeného motorového vozidla, pričom obvinený XXXXX sa v tejto zmluve zaviazal previesť na uvedenú veriteľku vlastnícke právo k uvedenému motorovému vozidlu, splátky z uvedeného úveru však v dobe od 19.07.2009 riadne nesplácal, v dôsledku čoho v súlade s článkom V odsek 3 písmeno b) uvedenej zmluvy o spotrebnom úvere došlo k ukončeniu tejto zmluvy, obvinený XXXXX však ani po uplynutí 3-dňovej lehoty, uvedenej v článku V odsek 4 uvedenej zmluvy o spotrebnom úvere motorové vozidlo, majúce hodnotu 2.000,- €, veriteľke AutoFinance, a. s. XXXXX nevrátil, v súvislosti s čím poverený príslušník OR PZ - ÚJKP Nové Zámky, Oddelenia skráteného vyšetrovania Štúrovo dňa 02.06.2010 vyzval obvineného XXXXX na vydanie uvedeného motorového vozidla.
	Týmto svojím uznesením okresný prokurátor v Nových Zámkoch súčasne podľa § 216 odsek 2 Trestného poriadku určil obvinenému XXXXX skúšobnú dobu na 3 roky. Toto uznesenie nadobudlo právoplatnosť dňa 31.08.2010.
	Tak v priebehu tejto skúšobnej doby, ako aj tesne po jej skončení som skúmal, či obvinený vedie riadny život alebo nie, resp. či bol právoplatne postihnutý pre priestupok alebo právoplatne odsúdený pre trestný čin. V rámci toho som z Okresného úradu Nové Zámky, Odboru všeobecnej vnútornej správy Nové Zámky vyžiadal výpisy z evidencie priestupkov na obvineného a z GP SR Bratislava odpisy registra trestov.
	Podľa výpisu z evidencie priestupkov z Okresného úradu Nové Zámky, Odboru všeobecnej vnútornej správy Nové Zámky z 07.10.2013 obvinený XXXXX za posledné tri roky v tejto evidencii záznam nemá. V odpise registra trestov z GP SR z 10.10.2013 okrem uvedeného podmienečného zastavenia trestného stíhania na obvineného XXXXX iný záznam nie je.
	Tieto skutočnosti nasvedčujú tomu, že obvinený XXXXX sa v skúšobnej dobe podmienečného zastavenia trestného stíhania, určenej v uznesení okresného prokurátora v Nových Zámkoch sp. zn. 1 Pv 395/10 z 16.08.2010, ktorým tento podľa § 216 odsek 1 Trestného poriadku podmienečne zastavil trestné stíhanie a podľa § 216 odsek 2 Trestného poriadku určil skúšobnú dobu na 3 roky, osvedčil.
	Preto som podľa § 217 odsek 1 Trestného poriadku rozhodol, že obvinený XXXXX sa v uvedenej skúšobnej osvedčil.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku, podľa ktorého trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor